Diari Oficial de la Generalitat Valenciana


Sumari del DOGV 6385, del 27-10-2010 (2010/11580)

RESOLUCIÓ de 7 d'octubre de 2010, de la Direcció General d'Ordenació i Centres Docents de la Conselleria d'Educació, per la qual es resol la convocatòria extraordinària d'assignació de recursos per al desenrotllament de programes de compensació educativa en centres públics i privats concertats que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE, per al curs 2010-2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11826


Data del document
:   07-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 7 d'octubre de 2010, de la Direcció General d'Ordenació i Centres Docents de la Conselleria d'Educació, per la qual es resol la convocatòria extraordinària d'assignació de recursos per al desenrotllament de programes de compensació educativa en centres públics i privats concertats que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE, per al curs 2010-2011. [2010/11751]  
Amb la finalitat d'atendre les necessitats de l'alumnat que requerix compensació educativa, en el marc d'allò que s'ha disposat per l'Orde de 4 de juliol de 2001 (DOGV núm. 4044, de 17.07.2001), i per la Resolució de 29 de març 2010 (DOCV núm. 6248, de 19.04.2010).   
Atés que els centres públics i privats concertats que figuren en l'annex I de la present resolució requerixen per a desenrotllar els seus programes de compensació educativa una dotació extraordinària de recursos econòmics i/o personals per al curs escolar 2010-2011.  
Atés les variacions de matrícula produïdes al començament del curs escolar, pel que fa a l'autorització del programa PASE, en els centres públics i privats concertats que figuren en l'annex II de la present resolució.  
Atenent que els centres que figuren en l'annex III de la present resolució necessiten l'aplicació del programa d'acompanyament escolar, que forma part del pla PROA, per a la millora de l'aprenentatge de l'alumnat, la seua integració escolar, l'augment de la participació de les famílies i la potenciació de l'eficàcia educativa del centre.  
Revisada la proposta d'autorització extraordinària realitzada per les direccions territorials d'Educació d'Alacant, Castelló i València.  
Fent ús de les atribucions que em conferix la disposició final primera de l'Orde de 4 de juliol de 2001, resolc:  
Primer  
Concedir, amb caràcter extraordinari per al present curs escolar 2010-2011, els increments d'aquells programes de compensació educativa ja autoritzats dels centres públics i privats concertats que figuren en l'annex I de la present resolució.  
Segon  
Autoritzar el funcionament del programa PASE en els centres públics i privats concertats que figuren en l'annex II de la present resolució.  
Tercer  
Autoritzar el programa d'acompanyament escolar amb caràcter extraordinari per al present curs escolar 2010-2011, als instituts d'educació secundària que figuren en l'annex III de la present resolució.  
Quart  
La direcció dels centres públics i privats concertats ha d'emplenar, en cada cas, els annexos VII, VIII i/o IX de la Resolució de 16 de juliol de 2010 a què fa referència l'apartat cinqué de la present resolució, i els ha de lliurar a la Direcció General d'Ordenació i Centres Docents, Servici d'Ordenació Acadèmica, de la Conselleria d'Educació, av. de Campanar, 32, 46656 de València, abans del 15 de novembre de 2010. L'omissió de l'enviament dels mencionats annexos degudament emplenats implicarà l'avaluació negativa en el programa corresponent.  
Quint  
La dotació de programes i recursos prevists en esta resolució seran addicionals a aquells de què ja disposa cada centre segons la Resolució de 16 de juliol de 2010 de la Direcció General d'Ordenació   
i Centres Docents, de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria, així com els programes PROA i PASE per al curs 2010-2011 (DOCV núm. 6318, de 26.07.2010).  
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
València, 7 d'octubre de 2010.- El director general d'Ordenació i Centres Docents: Rafael Carbonell Peris.  
Annex I / Anexo I  
EDUCACIÓ COMPENSATÒRIA / EDUCACIÓN COMPENSATORIA  
Col·legis Públics d'Educació Primària / Colegios Públicos de Educación Primaria  
  
Instituts d'Educació Secundària / Institutos de Educación Secundaria  
  
Centres Concertats / Centros Concertados  
  
Annex II / Anexo II  
PASE  
Instituts d'Educació Secundària / Institutos de Educación Secundaria  
  
Centres Concertats / Centros Concertados  
  
Annex III / Anexo III  
PROGRAMA D'ACOMPANYAMENT ESCOLAR / PROGRAMA DE ACOMPAÑAMIENTO ESCOLAR  
Instituts d'Educació Secundària / Institutos de Educación Secundaria  
